armvectores/hy_wikipedia_2023 huggingface dataset:
Եթովպիայի շրջաններ

Եթովպիայի շրջաններ, Եթովպիան դաշնություն է, որը բաժանված է էթնո-լեզվական հիմքով տարածաշրջանային պետությունների (ամհարերեն։ հոգնակի։ ክልሎች kililoch; եզակի։ ክልል kilil; օրոմո՝ եզակի։ Naannoo; հոգնակի։ Naannolee) և կանոնադրական քաղաքների (հոգնակի՝ astedader akababiwach, եզակի՝ astedader akabibi)։ Վարչական շրջանների այս համակարգը փոխարինեց Եթովպիայի նահանգներին 1992 թվականին Եթովպիայի Անցումային կառավարության օրոք և պաշտոնականացվեց 1995 թվականին, երբ ուժի մեջ մտավ Եթովպիայի գործող Սահմանադրությունը։
Մարզերը յուրաքանչյուրը կառավարվում է շրջանային խորհրդի կողմից, որի անդամներն ուղղակիորեն ընտրվում են՝ ներկայացնելու շրջանները։ Յուրաքանչյուր խորհուրդ ունի նախագահ, որին ընտրում է խորհուրդը։ Յուրաքանչյուր մարզ ունի նաև գործադիր կոմիտե, որի անդամներն ընտրվում են նախագահի կողմից՝ ավագանու անդամներից, և հաստատվում խորհրդի կողմից։ Յուրաքանչյուր մարզ ունի ոլորտային բյուրո, որն իրականացնում է խորհրդի մանդատը և զեկուցում է գործադիր կոմիտեին։
Կան տասնմեկ տարածաշրջանային նահանգներ և երկու վարձակալված քաղաքներ, վերջիններս երկրի մայրաքաղաք Ադիս Աբեբան են և Դիրե Դաուան, որը վարձակալվել է 2004 թվականին։ Հիմնված լինելով էթնիկական պատկանելության և լեզվի, այլ ոչ թե ֆիզիկական աշխարհագրության կամ պատմության վրա, տարածաշրջանները հսկայականորեն տարբերվում են տարածքով և բնակչությամբ. ամենանշանավոր օրինակը Հարարիի շրջանն է, որն ունի ավելի փոքր տարածք և բնակչություն, քան վարձակալված քաղաքներից որևէ մեկը։ Երբ 1992 թվականին նրանք ստեղծվեցին , կային ավելի շատ շրջաններ, բայց հինգ շրջաններ միավորվեցին՝ ձևավորելով Հարավային Ազգերի, Ազգությունների և Ժողովուրդների Տարածաշրջանը ավելի ուշ (1992 թվականին)` 1992 թվականի հունիսի 21-ին կայացած տարածաշրջանային խորհուրդների առաջին ընտրություններից հետո։
«Քիլիլ» բառն ավելի կոնկրետ նշանակում է «պահեստավորում» կամ «պահպանվող տարածք»։ Տարածաշրջանների էթնիկական հիմքը և «կիլիլ» բառի ընտրությունը բուռն քննադատության են արժանացել իշխող կուսակցության ընդդիմադիրների կողմից, ովքեր համեմատություններ են անցկացրել Հարավային Աֆրիկայի ապարտhեjդի բանտուստանների հետ։


== Մարզերի և քաղաքային վարչակազմերի ցանկ ==
~ - Մոտավորություն


=== Նոր շրջաններ ===
2019 թվականի նոյեմբերին Հարավային Ազգերի, Ազգությունների և Ժողովուրդների Տարածաշրջանի Սիդամա գոտում անցկացվեց հանրաքվե, որում ընտրողները պաշտպանեցին Սիդամա գոտին ինքնուրույն տարածաշրջան դառնալու առաջարկը։ Սիդամա շրջանը ստեղծվել է 2020 թվականի հունիսին։
Հարավարևմտյան Եթովպիայի շրջանը ստեղծվել է 2021 թվականի նոյեմբերի 23-ին՝ այդ տարվա սկզբին կայացած հաջող հանրաքվեից հետո։ Նոր շրջանը բաժանված էր SNNPR-ից և բաղկացած էր Կեֆֆայից, Շեկայից, Բենչ Շեկոյից, Դարոյից և Արևմտյան Օմո գոտիներից, ինչպես նաև Կոնտա հատուկ շրջանից։


== Ծանոթագրություններ ==


== Արտաքին հղումներ ==
Regional maps of Ethiopia at UN-OCHA
States of Ethiopia at Statoids
Դիրմեզիհ

Դիրմեզիհ, գետ Եփրատի ավազանում, նրա աջակողմյան վտակը։ Հոսում է պատմական Փոքր Հայքի հարավային շրջաններով և մայր գետին միանում է Մալաթիա քաղաքի մոտ
:


== Ծանոթագրություններ ==
Չանախ (պանիր)

Չանախ, հայկական ազգային պանիր, որն հասունանում և պահվում է աղաջրում։ Ենթադրվում է, որ պանրի բաղադրատոմսը շատ դարեր առաջ հնարել են տեղացի հովիվները։ Կովի կաթից ստացված պանիրն ունի տարբեր ձևի և մեծության բազմաթիվ անցքերով ու դատարկություններով փափուկ կազմություն։ Գույնը սովորաբար տատանվում է սպիտակից բաց դեղին։ Հասունացած պանիրն առանձնանում է արտահայտված սուր-աղի համով և յուրահատուկ հոտով։ Ունի քառակուսի հիմքով հեսանի տեսք, իսկ քաշը՝ 4-6 կգ։
Պանիրը հասունանում է երկու ամսվա ընթացքում, իրացվում է աղաջրով լցված պլաստմասսայից պատրաստված դույլերով կամ վակուումային թաղանթի մեջ փաթեթավորված։
Յուղի պարունակությունը չոր նյութերում կազմում է 45-50%, ջուրը` 48-50% և աղը` 3,5-5,0%։
Համարվում է ախորժաբեր, նախուտեստային սնունդ։
Ալեքսանդր Կասպարով

Ալեքսանդր Կասպարով (ռուս.՝ Алекса́ндр Влади́мирович Каспа́ров, հոկտեմբերի 21, 1945(1945-10-21) - օգոստոսի 30, 2019(2019-08-30)), ռուս դիվանագետ։


== Կենսագրություն ==
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1970 թվականից զբաղվել է դիվանագիտական գործունեությամբ։ Տիրապետել է արաբերեն և ֆրանսերեն լեզուներին։

1970-1975 թվականներ՝ Ալժիրում ԽՍՀՄ դեսպանության աշխատակից։
1982-1986 թվականներին Բելգիայում եղել է ԽՍՀՄ դեսպանության աշխատակից։
1996 թվականից մինչև 2001 թվականը Կասաբլանկայում եղել է Ռուսաստանի Դաշնության գլխավոր հյուպատոս։
2005 թվականի հուլիսի 25-ից մինչև 2011 թվականի մարտի 15-ը Կենտրոնաաֆրիկյան Հանրապետությունում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1996 թվականի հոկտեմբերի 19)


== Ծանոթագրություններ ==


== Արտաքին հղումներ ==
Посол знает, что делать
Կորալյան պոլիպներ

Կորալյան պոլիպներ (Anhozoa), աղեխորշավորների տիպի անողնաշարավոր կենդանիների դաս։ Գաղութային, հազվադեպ՝ միայնակ ծովային օրգանիզմներ են։ Մյուս աղեխորշավորներից տարբերվում են նրանով, որ առաջացնում են կրաաղային բաղադրությամբ կմախք։ Կմախքում կուտակված հանքերի բնույթից կախված՝ կարող են ունենալ տարբեր գունավորումներ։ Պոլիպները հիմնականում գլանաձև են, հիմքը աճում է գաղութի հետ կամ ունենում է ներբան, որով խրվում է գրունտի մեջ։ Մարմնի հակառակ ծայրում գտնվում է շոշափուկներով շրջապատված բերանային անցքը։ Նյարդային համակարգը կազմված է էկտոդերմում ցրված նյարդային բջիջներից։ Բազմանում են սեռական և անսեռ ճանապարհով։ Հայտնի է մոտ 6 հզ. տեսակ, տարածված համարյա բոլոր աղի ծովերում, Ռուսաստանի հյուսիսային և հեռավոր արևելյան ծովերում՝ 150-ը։ Առանձին տեսակներ օգտագործվում են շինանյութերի արտադրության համար, կարմիր կորալները՝ ակնագործության մեջ։
Կորալյան պոլիպները մյուս աղեխորշավորների տարբերվում են որոշ առանձնահատկություններով։ Նրանք առաջացնում են կրաաղային բաղադրություն ունեցող կմախք։ Կմախքում կուտակված հանքերի բնույթից կախված` կորալյան պոլիպներն ունենում են տարբեր գունավորումներ։
Կարմիր կորալների գաղութները լինում են տաք ծովերում +20 °C-ից ոչ ցածր 60-200մ խորության վար, որտեղ լույս գրեթե չի թափանցում։
Էյ Ջեյ Սթայլզ

Ալեն Նիլ Ջոնս (անգլ.՝ Allen Neal Jones, հունիսի 2, 1977(1977-06-02), Հարավային Կարոլինա, ԱՄՆ), առավել հայտնի Էյ Ջեյ Սթայլզ (A.J. Styles) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «WWE» կազմակերպությունում։ Հայտնի է նաև «New Japan Pro Wrestling» (NJPW), «Ring of Honor» (ROH) «Total Nonstop Action Wrestling» (TNA) կազմակերպությունում անցկացրած տարիներից։
Մանսագիտական ելույթների ընթացքում մեկ անգամ նվաճել է WWE աշխարհի, երեք անգամ՝ NWA, երկու անգամ՝ TNA աշխարհի ծանրքաշային, և երկու անգամ՝ IWGP ծանրքաշային չեմպիոնական տիտոսները։ Աշխարհի տիտղոսներից զատ, վեց անգամ դարձել է TNA իքս-դիվիզիոնի չեմպիոն և երկու անգամ՝ TNA հեռուստատեսային չեմպիոն։ Նշմարելի հաջողություններ է ունեցել նաև թիմային դիվիզիոնում՝ չորս անգամ նվաճելով NWA աշխարհի, երկու անգամ՝ TNA աշխարհի և մեկ անգամ՝ ROH աշխարհի թիմային չեմպիոնական տիտղոսները։ 2010 թվականին դարձել է «Պրո ռեստլինգ իլուսթրեյթիդ» հանդեսի «PWI 500» ցանկում 1-ին տեղը գրաված առաջին (և թերևս միակ) «TNA»-ի մարզիկը։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb կայքում(անգլ.)
Մարտերի ցանկ Ռեստլինգի համացանցային բազայում(անգլ.)
Էջը ROHwrestling.com կայքում Archived 2015-06-30 at the Wayback Machine.(անգլ.)
Էջը NJPW պաշտոնական կայքում(ճապոներեն)
Ստուգված է՝ ականներ չկան

«Ստուգված է՝ ականներ չկան» (սերբախորվաթ․՝ Provereno nema mina, ռուս.՝ Проверено — мин нет), 1965 թվականի խորհրդային-հարավսլավական ֆիլմ, որը նկարահանել են Յուրի Լիսենկոն և Զդրավկո Վելիմիրովիչը։


== Սյուժե ==
Խորհրդային և հարավսլավական սակրավորները պետք է կանխեն հիտլերականների կողմից նահանջելուց առաջ ականապատված քաղաքային կոյուղու և ամբարտակի պայթյունը։


== Դերերում ==
Օլեգ Անոֆրիև
Օլգա Լիսենկո – Օլգա, սերժանտ-ռադիստուհի
Կոնստանտին Ստեպանկով
Նիկոլայ Կրյուկով
Բրանկո Պլեշա
Նիկոլա Պոպովիչ
Միխա Բալոխ
Բորա Բեգովիչ
Եսկենդիր Ումուրզակով
Հուսեյն Չոկիչ
Մեյա Ալեքսիչ
Լեոնիդ Տարաբարինով
Վասիլի Ֆուշիչ
Ելենա Լիցկանովիչ
Անդրեյ Պոդուբինսկին
Գ. Մարկովիչ


== Նկարահանող խումբ ==
Ռեժիսորներ՝ Յուրի Լիսենկո, Զդրավկո Վելիմիրովիչ
Սցենարիստներ՝ Պրեդրագ Գոլուբովիչ, Պավել Զագրեբել, Յուրի (Գեորգի) Լիսենկո, Ալեքսանդր Սացկի
Օպերատոր՝ Սերգեյ Լիսեցկի
Կոմպոզիտոր՝ Դուշան Ռադիչ
Նկարիչ՝ Վլատկո Գիլիչ


== Ծանոթագրություններ ==


== Արտաքին հղումներ ==
«Ստուգված է՝ ականներ չկան»(անգլ.) ֆիլմը Internet Movie Database կայքում
Սոկոլով (այլ կիրառումներ)

Սոկոլով, կարող է վերաբերել՝

Սոկոլով - խուտոր Ռուսաստանի Դաշնության Ադըղեայի Հանրապետության Կոշեխաբլի շրջանի կազմում
Սոկոլով - գյուղ Ուկրաինայի Ժիտոմիրի մարզի Չեռվոնոարմեյսկի շրջանում
If I Lose Myself

«If I Lose Mysel», ամերիկյան փոփ ռոք OneRepublic խմբի երրորդ ստուդիական ալբոմի՝ «Native»-ի (2013) սինգլ։ Սինգլը թողարկվել է 2013 թվականի հունվարի 8-ին։ Սինգլի խոսքերի հեղինակներն են Ռայան Թեդերը, Բենի Բլանկոն, Բրենք Կացլը և Զաք Ֆիլքինսը, պրոդյուսերները են Թեդերը և Բլանկոն։ US Billboard Hot 100 չարթում սինգլը զբաղեցրել է 74-րդ հորիզոնականը, իսկ Media Control Charts-ում (Գերմանիա)՝ 6-րդ հորիզոնականը։ 2014 թվականի սկզբին Մեծ Բրիտանիայում սինգլը մեծ հաջողությունների հասավ Counting Stars սինգլից առաջ։


== Սինգլի ստեղծում ==
OneRepublic խմբի մենակատար Ռայան Թեդերը Billboard-ին տված հարցազրույցում ասել է. «Սա ամենայն հավանականությամբ իմ թաղման մասին է, ճախրելու թաքնված վախի և ինքնաթիռով վայրէջք կատարելու մասին, այդ պահին ունենալով վախ՝ նայելով պատուհանից դուրս, տեսնելով անցնող կյանքը ավելի շուտ, քան ինքներդ ձեզ և մի կերպ գտնել հանգստություն նրա մեջ, որ քո կողքի մարդը նույն զգացողություններն ունի»։


== Ստեղծագործություն ==
Սինգլի տևողությունը 4:01 րոպե է, և մեկ րոպեում ունի 140 տեմպի հարված։


== Կենդանի կատարումներ ==
2013 թվականի մարտի 28-ից OneRepublic խումբը կատարեց այս սինգլը American Idol-ի նախկին անդամ Մակֆի հետ։ Սինգլը կատարել են անև Good Morning America, The Ellen Degeneres Show և Rachael Ray ծրագրերում։


== Երգացանկ ==
Digital download"If I Lose Myself" - 4:01Digital download - remix"If I Lose Myself" (OneRepublic vs Alesso) - 3:34CD single"If I Lose Myself" (Album version) - 4:01
"If I Lose Myself" (Love Thy Brother remix) - 4:03


== Վարկանշային աղյուսակ ==


== Ծանոթագրություններ ==
Մասնավոր պատերազմ

Մասնավոր պատերազմ (անգլ.՝ A Private War), ռեժիսոր Մեթ Հեյնեմանի բրիտանաամերիկյան ռազմական դրաման։ Գլխավոր դերում Ռոզամունդ Փայկն է։ Ֆիլմն առաջադրվել է «Ոսկե գլոբուս» մրցանակի` «Դրամատիկական ֆիլմի լավագույն դերասանուհի» և «Լավագույն երգ» անվանակարգերում։


== Սյուժե ==
Ֆիլմը պատմում է ռազմական լրագրողի մասին, որն աշխատանքի բերումով մեկնում է թեժ կետեր` այնտեղ կատարվողը լուսաբանելու համար։ Ֆիլմի հիմքում 2012 թվականին Vanity Fair ամսագրում լույս տեսած «Մարի Քոլվինի մասնավոր պատերազմը» հոդվածն է։ Հրապարակումը նվիրված էր հայտնի լրագրող Մարի Քոլվինի գործունեությանը, որը բրիտանական Sunday Times թերթի արտասահմանյան թղթակիցն էր։


== Դերերում ==


== Քննադատություն ==
Ֆիլմը հիմնականում դրական արձագանքներ է ստացել կինոքննադատների կողմից։ Rotten Tomatoes կայքում ֆիլմն ունի 89 % վարկանիշ` ըստ 91 գրախոսականի, 10-ից` 7.3 գնահատականով։ Metacritic կայքում ֆիլմը 100-ից ստացել է 76 գնահատական` ըստ 28 գրախոսականի, ինչը համապատասխանում է «հիմնականում դրական արձագանքներ» կարգավիճակին։


== Պարգևներ և առաջադրումներ ==


== Ծանոթագրություններ ==
Ստրիգանի

Ստրիգանի (ուկրաիներեն՝ Стригани), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Ստրիգանի գյուղում բնակվում էր 469 մարդ։ Բնակավայրը զբաղեցնում է 1,22 կմ² տարածք։ Բնակչության խտությունը կազմում էր 384,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեշինո

Ստեշինո (ռուս.՝ Стешино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուֆթա

Գուֆթա (օսերեն՝ Гуфта), գյուղ Հարավային Օսիայի Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 140 մարդ։
Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։


== Ծանոթագրություններ ==
Աման (Արդենների գավառ)

Աման (ֆր.՝ Amagne), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2014 թվականի դրությամբ կազմում է 721 մարդ, բնակչության խտությունը` 77.36 մարդ/կմ²։ Բնակավայրը զբաղեցնում է 9.32 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 33 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 436 աշխատունակ (15-64 տարեկան) բնակիչ, որոնցից ակտիվ էին 327-ը, իսկ ոչ ակտիվները` 109։ Ակտիվության ցուցանիշը կազմում է 75,0 %։ 327 աշխատունակ մարդկանցից աշխատել է 293 անձ (163 տղամարդ և 130 կին)։ Գործազուրկ են եղել 34 անձ (12 տղամարդ և 22 կին)։ 109 անաշխատունակներից 35-ը եղել են աշակերտներ կամ ուսանողներ, 30-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
I Can’t Stop Me

«I Can’t Stop Me», հարավկորեական գըրլ բենդ Twice-ի կողմիցձայնագրված երգ։ Այն թողարկվել է 2020 թվականի հոկտեմբերի 26-ին` JYP Entertainment և Republic Records լեյբլներով։


== Մրցանակներ և նոմինացումներ ==


== Չարթեր ==
Illegal chart entered Billboardglobal200|31


== Ռելիզի պատմություն ==


== Ծանոթագրություններ ==
Բերշադի շրջան

Բերշադի շրջան (ուկրաիներեն՝ Бершадський район), վարչական միավոր Ուկրաինայի Վիննիցայի մարզի հարավ-արևելքում։ Վարչական կենտրոնը Բերշադ քաղաքն է։


== Աշխարհագրություն ==
Շրջանի տարածքի մակերեսը կամում է 1286 կմ²։
Հիմնական գետերը՝ Հարավային Բուգ, Դոխնա։


== Բնակչություն ==
Շրջանի բնակչությունը կազմում է 61 289 մարդ (2013 թվականի հունիսի 1-ի դրությամբ), այդ թվում քաղաքային բնակչությունը կազմում է 13 142 մարդ (21,44%), գյուղականը՝ 48 147 մարդ (78,56%)։


== Բնակավայրեր ==
շրջանային նշանակության քաղաքներ - 1 (Բերշադ)
ավաններ - 4
գյուղեր - 40


== Արտաքին հղումներ ==
Շրջանի տեղեկությունները Ուկրաինայի Գերագույն Ռադայի կայքում (ուկր.)
Տեղեկություններ մարզային վարչության կայքում Archived 2007-03-29 at the Wayback Machine. (ուկր.)
Նովոնիկոլաևկա (գյուղ, Շախտյորսկի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Նովոնիկոլաևկա գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադաթաշեն

Մադաթաշեն, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հարավային հատվածում։ Ասկերան շրջկենտրոնից գտնվում է 50 կմ հեռավորության վրա, իսկ մայրաքաղաք Ստեփանակերտից՝ 24 կմ հեռավորութան վրա։


== Աշխարհագրություն ==
Համայնքը լեռնային է, ունի 506.4 հա տարածք, որից 225.06 հա գյուղատնտեսական նշանակություն, 262.85 հա անտառային հողեր։ Մադաթաշեն համայնքի սահմանային գոտով հոսում է Վարանդա գետի վտակը։


== Պատմություն ==
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։


== Բնակչություն ==
Մադաթաշեն համայնքի բնակչության թիվը կազմում է 104 մարդ, կա 30 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային հուշարձաններ ==
Կան պատմամշակութային հուշարձաններ՝ Սբ. Աստվածածին եկեղեցի (19-րդ դար), գերեզմանոց (18-19-րդ դարեր), ջրաղաց (19-րդ դար), կամուրջ (17-րդ դար), աղբյուր (17-րդ դար), հաշվառված է 6 հուշարձան։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Էզեկիել

Եզեկիել (մ. թ. ա. 622, Երուսաղեմ, Հուդայի թագավորություն - մ. թ. ա. 571, Բաբելոն, Հիլլա, Իրաք), հրեա, չորս մեծ մարգարեներից մեկը։


== Կյանք և գործունեություն ==
Ծնվել է մ․թ․ա․ մոտ 622 թվականին՝ Հուդայական թագավորությունում (մահվան թիվն անհայտ է)։ Հին կտակարանի («Մարգարեություն Եզեկիայի») հեղինակն է։ Մ․թ․ա․ 597 թվականին այլ գերիների հետ արտաքսվել է Բաբելոն։ Եզեկիելը արտահայտել է մեսիական մտքեր, հռչակել յուրաքանչյուր մարդու անձնական պատասխանատվության գաղափարը։ Գուշակել է Բաբելոն տարագրված հրեաների վերադարձը հայրենիք։


== Ծանոթագրություն ==
(13475) Օրեստես

(13475) Օրեստես, լատ.՝ Orestes-աստերոիդ աստերոիդների հիմնական գոտում։ Այս երկնաքարը հայտնաբերվել է 1973 թվականի սեպտեմբերի 19-ին, հոլանդացի աստղագետներ Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարյան աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(13475) Օրեստես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամական

Կամական (պորտ.՝ Camacan), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բարիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 26 703 մարդ՝ 2006 թվականի տվյալներով։ Գրավում է 1 679,556 կմ2 տարածք։ Բնակչության խտությունը՝ 42,2 մարդ/կմ²։


== Պատմություն ==
Քաղաքը հիմնադրվոլ է 1842 թվականի մայիսի 27-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 48.564.798,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.891,67 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,647 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Զինվորական գերեզմանատուն № 5 (Գրաբ)

Զինվորական գերեզմանատուն № 5 (Գրաբ) (լեհ.՝ Cmentarz wojenny nr 5 - Grab), զինվորական գերեզմանատուն, որը գտնվում է Գրաբ գյուղի մերձակայքում՝  Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են ռուսական բանակի զինծառայողները, ովքեր զոհվել են Առաջին համաշխարհային պատերազմի ժամանակ։ Գերեզմանատունը համարվում է Անդրկարպատյան վոևոդության պատմա-ճարտարապետական հուշարձան։


== Պատմություն ==
Գերեզմանատունը հիմնվել է 1915 թվականին սլովակ ճարտարապետ Դուշան Յուրկովիչի նախագծով։ Գերեզմանատունը լավ վիճակում է և գտնվում է գյուղատնտեսական ձեռնարկությունների տարածքում և որմափակված է փայտե ցանկապատերով։ Գերեզմանատան տարածքը կազմում է 266 քառակուսի մետր։
Գերեզմանատանը կա 27 եղբայրական և 6 անհատական գերեզմաններ, որոնցում հուղարկավորված են 266 անհայտ ռուս զինվորներ, ովքեր զոհվել են 1914 թվականի նոյեմբեր-դեկտեմբեր ամիսներին։
1993 թվականի հուլիսի 13-ին գերեզմանատունը ընդգրկվել է Անդրկարպատյան վոևոդության պատմական հուշարձանների գրանցամատյանում (А-296):


== Աղբյուրներ ==
Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 2013. ISBN 83-85988-26-2.
Roman Frodyma — Galicyjskie cmentarze wojenne t. 1-3, wydawnictwo Rewasz 1998red. Stanisław Mendelowski: Krempna : atrakcyjna gmina Beskidu Niskiego. Krosno: P.U.W. «Roksana», 2008, s. 92.


== Արտաքին հղումներ ==
Метрика кладбища (լեհ.)
Պա-դե-կատր

Պա-դե-կատր (ֆր.՝ pas de quatre), երաժշտա-պարային ձևը բալետում։ Կրկնում կառուցումը Պա-դե-դե չորս պարուհիների հետ։ 19-րդ դարում ստեղծվել է ձևը Պա-դե-կատր, որը բաղկացած է անտրեից, անհատական տատանումներից և ծածկագրից։
Պա-դե-կատրայի հայտնի օրինակների թվում են՝ Ժյուլեմ-Ժոզեֆ Պերրոյի բեմադրած համարը Կեսարի Պունի երաժշտության վրա, չորս հայտնի պարողների Մարիա Տալոնի, Կարլոտ Գրիզի, Ֆաննի Չերիտո և Լյուսիլ Գրանի մասնակցությամբ։ Այդ կազմով բալետ է ներկայացվել միայն մի քանի անգամ, 1845 թվականի հուլիսի 12-ին Վիկտորիա թագուհու և արքայազն Ալբերտի համար։


== Ընտրված աշխատանքները ==
Բալետի ռեպերտուարում առավել հայտնի են՝

1845 Պա-դե-կատր, խորեոգրաֆիա Ժյուլ Պերրոի, երաժշտություն Ա Պունիի։ Այն կատարել են Լյուսիլ Գրան, Կարլոտա Գրիզի, Ֆաննի Չերիտո և Մարիա Տալոնի կողմից։ Ֆաննի Էլսլեր հրավիրվել էր մասնակցել դրա ստեղծմանը, սակայն հրաժարվել է դա անել։ Երիտասարդ Լյուսիլ Գրան ընդունվել է առանց վարանելու։
1895 Ակտը 2 Կարապի լիճ, խորեոգրաֆիա Լեվ Իվանովի երաժշտությունը Չայկովսկու։
1898 Ռայմոնդ, խորեոգրաֆիա Մարիուսա Պետիպա, երաժշտությունը Ալեքսանդր Գլազունովի։
1936. Ժարդին Օակս Լիլաս, խորեոգրաֆիա Էնթոնի Տյուդորի, երաժշտությունը Էռնեստ Շոսոնայի։
1949 Պավանա Մուր, խորեոգրաֆիա Խոսե կիտրոնի, երաժշտությունը Հենրի Պերսելաի։ Բնօրինակ կազմում եղել են կիտրոն (մավրը), Բեթի Ջոնսը (Դեզդեմոնա), Լուկաս Հովինգ (գնել նոր տարբերակը), և Փոլին Կոներ (Էմիլիա)
1957 Ագոն, խորեոգրաֆիա Ջորջ Բալանչինաի, երաժշտությունը Իգոր Ստրավինսկու։ Մաս I բաղկացած է Պա-դե-կատր չորս տղամարդկանցից, Խորը պա-դե-կատր ութ կանանց, իսկ եռակի պա-դե-կատրը ութ կին և չորս տղամարդ։
1975 Չորս եղանակներին, խորեոգրաֆիա Քենեթ Մակմիլանաի, երաժշտությունը Ջուզեպպե Վերդիի։


== Ծանոթագրություններ ==


== Արտաքին հղումներ ==
Статья Па-де-катр(չաշխատող հղում)(չաշխատող հղում) Ռուսական մարդասիրական բառարանում
Ձայնի սպեկտր

Ձայնի սպեկտր, պարզ ներդաշնակ ալիքների համախումբ, որն արտահայտում է ձայնի հաճախային (սպեկտրային) բաղադրությունը։


== Ստացում ==
Ստացվում է ձայնի վերլուծության հետևանքով։ Ձայնի սպեկտրը սովորաբար պատկերում են կոորդինատային հարթության վրա՝ աբսցիսների առանցքի վրա նշելով f հաճախականությունը, իսկ օրդինատների առանցքի վրա՝ տվյալ հաճախականության ձայնի ներդաշնակ բաղադրիչի A ամպլիտուդը կամ ինտենսիվությունը։
Մաքուր տոները, ալիքի պարբերական ձև ունեցող ձայները, ինչպես նաև մի քանի պարբերական ալիքների վերադրումից ստացված ձայներն օժտված են գծային սպեկտրով։ Այդպիսի սպեկտր ունեն, օրինակ, երաժշտական ձայները։
Աղմուկները, եզակի իմպուլսները, մարող ձայներն ունեն հոծ սպեկտր։ Զուգակցված սպեկտրները բնորոշ են որոշ մեխանիզմների աղմուկներին, ինչպես նաև ստեղնավոր երաժշտական գործիքների ձայներին։
Սետի Կեդաս

Սետի Կեդաս (պորտ.՝ Sete Quedas), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 10.771 մարդ՝ 2020 թվականի տվյալներով։ Գրավում է 825,925 կմ2 տարածք։ Բնակչության խտությունը կազմում է՝ 9,6 մարդ/կմ2։


== Պատմություն ==
Քաղաքը հիմնադրվել է 1974 թվականի ապրիլի 4-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 57.112.594,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.133,23 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,719 (տվյալները ՄԱԿ-ի զարգացման ծրագրի)։


== Ծանոթագրություններ ==
Քելլի Լեբրոք

Քելլի Լեբրոք (անգլ.՝ Kelly LeBrock, մարտի 24, 1960(1960-03-24), Նյու Յորք, Նյու Յորք), ամերիկացի դերասանուհի և ֆոտոմոդել, որն առավել հայտնի է «Կարմրազգեստ կինը» ֆիլմում Շառլոտայի և «Օ՜հ, այս գիտությունը» ֆիլմում Լիզայի դերակատարումներով։


== Կենսագրություն ==
Քելլի Լեբրոքը ծնվել է 1960 թվականի մարտի 24-ին Նյու Յորքում։ Մանկությունն անցել է Լոնդոնում։ Մոդելային գործունեությունը սկսել է 16 տարեկանում, ավելի ուշ դարձել է Էյլին Ֆորդի գործակալության ամենահայտնի մոդելներից մեկը։
Առաջին անգամ կինոյում նկարահանվել է ունեցել 1984 թվականին։ Պրոդյուսեր Վիկտոր Դրայը, որի հետ նա մինչ այդ մի քանի տարի հանդիպել էր, հրավիրել է նրան «Կարմրազգեստ կինը» ֆիլմ` կերտելու ֆոտոմոդել Շառլոտայի կերպարը։ 1985 թվականին «ShoWest Award» անվանակարգում ստացել է «ShoWest Award» մրցանակ։ 1985 թվականին նկարահանվել է «Oingo Boingo» ռոք խմբի «Weird Science» երգի տեսահոլովակում։ Նկարահանվել է նաև «Օ՜հ, այս գիտությունը», «Հակառակ մահի», «Աղավնյակի մատնությունը», «Դժվար ավար», «Առանց մեղքի մեղավոր» և այլ ֆիլմերում։
2013 թվականի նոյեմբերի 30-ին ձերբակալվել է ոչ սթափ վիճակում մեքենա վարելու համար։


== Անձնական կյանք ==
1984 թվականից մինչև 1986 թվականն ամուսնացած է եղել Վիկտոր Դրայի հետ։ 1987 թվականից մինչև 1994 թվականը (պաշտոնապես մինչև 1996 թվականը) ամուսնացած է եղել դերասան Սթիվեն Սիգալի հետ` նրանից ունենալով երեք երեխա` Աննալիզա Սիգալին (ծնված 1987 թվականին), Դոմինիկա Սան Ռոկո Սիգալին (ծնված 1990 թվականին) և Արիսա Սիգալին (ծնված 1993 թվականին)։ 2007 թվականի հուլիսից Քելլին ամուսնացած է Ֆրեդ Սթիքի հետ։


== Ծանոթագրություններ ==
Սլեման

Սլեման, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դեղին տառեղ

Դեղին տառեղ (լատ.՝ Ardeolla ralloides), տառեղների ընտանիքի թռչուն։ Բնադրող-չվող է, քիչ տարածված։


== Արտաքին կառուցվածք ==
Մարմնի երկարությունը 44-47 սմ է, թևերի բացվածքը՝ 80-92 սմ։ Դեղին-դարչնագույն թռչուն է, վիզը և ոտքերը՝ կարճ, թռչելիս ակնառու են սպիտակ թևերը։ Գոտկատեղը և պոչը բաց գույնի են, մեջքը՝ ավելի մուգ։ Գլխին առկա են երկար փետրածփքեր՝ սև և դեղնավուն զոլերով։ Կտուցը կապույտ է՝ սև ծայրով, ոտքերը՝ վարդագույն։ Աշնանը ոտքերը և կտուցը կանաչավուն են։ Երիտասարդն առանց փետրածփքերի է։ Վիզը և կրծքի վերին մասը խայտավոր են, թևերը սպիտակ՝ դարչնագույն վրձնախազերով։ Կտուցը խամրած դեղին է, վերնակտուցը՝ մուգ։ Հաճախ սապատավորի կեցվածք է ընդունում։


== Կենսակերպ ==
Կերը հայթայթում է միայնակ՝ բուսուտների սահմանագծից ոչ հեռու։ Բնակվում է ձկնաբուծական լճակներում, լճերում, ճահճուտներում։ Սնվում է մանր ձկներով, երկկենցաղներով, ջրային միջատներով։ 
Գարնանային վերադարձը՝ մարտի վերջին։ Բնադրում է ապրիլի առաջին կեսին՝ եղեգնուտներում։ Բույնը գաղութային, ոչ խոր հարթակ է՝ եղեգի չոր ցողուններից, տերևներից։ Ձվերը բներում հայտնվում են մայիսից հունիսի սկիզբը։


== Բազմացում և զարգացում ==
Դնում է 39 մմ տրամագծով, մուգ կապույտ 4-6 ձու։ Գաղութային բնադրումը համատեղում է 5-6 տեսակի այլ տառեղների հետ։ Թխսակալում են արուն և էգը՝ 20-22 օր։ Ձագերը բներում հայտնվում են մայիսի վերջին, թռիչքի են դիմում հուլիս-օգոստոսին։ Աշնանային չուն՝ հոկտեմբեր-նոյեմբերին։
Ալոսնո

Ալոսնո  (իսպ.՝ Alosno) մունիցիպալիտետ Իսպանիայում։ Գտնվում է Տոլեդո պրովինցիայի Անդալուզիա ինքնավար համայնքի կազմում։ Մունիցիպալիտետը գտնվում է Անդևալո շրջանում։ Տարածքը կազմում է 193 կմ2, բնակչությունը՝ 4386 մարդ (2010 թվականի տվյալներով)։ Պրովինցիայի վարչական կենտրոնից գտնվում է 43 կմ հեռավորության վրա։


== Ժողովրդագրություն ==


== Արտաքին հղումներ ==
Alosno
Մերձհասարակածային կլիմա

Մերձհասարակածային կլիմա կամ Արևադարձային մուսոնային կլիմա, ըստ Ալիսովի դասակարգման կլիմայի տեսակ է, որտեղ տիրում են արևադարձային մուսոնները։ Դրանք տարածված են արևադարձային գոտիների օվկիանոսի որոշ շրջաններում, մասնավորապես Հնդկական օվկիանոսում և Խաղաղ օվկիանոսի արևմուտքում, ինչպես նաև Հարավային Ասիայում, Աֆրիկայի և Հարավային Ամերիկայի արևադարձային շրջաններում։


== Ջերմաստիճան ==
Օդի ջերմաստիճանը արևադարձային մուսոնային կլիմայական գոտում օվկիանոսի մոտ նույնքան բարձր է և ունի նույնպիսի ցածր տարեկան ամպլիտուդա, ինչպես հասարակածային կլիմայական գոտում է։ Հատկապես դա զգացվում է Ասիայի հարավում։
Բրազիլիայի Կույաբա քաղաքում հոկտեմբերի միջին ջերմաստիճանը կազմում է +27 °C: Ամռան ամիսներին այն իջնում է ծովային քամիների պատճառով՝ հասնելով +27 °C-ի։ Հունվարին այն հասնում է +24 °C-ի։ Տարեկան ամպլիտուդան, այսպիսով, այնքան բարձր չէ՝ ընդամենը 4 °C:


== Տեղումներ ==
Արևադարձային մուսոնների կլիմայում տեղումները խիստ անհավասարաչափ են բաշխված։ Տեղ-տեղ դրանք այնքան շատ են, ինչքան հասարակածային կլիմայում։ Սակայն ըստ լայնության դրանք սովորաբար քչանում են, հատկապես մայրցամաքի խորքում։ Աֆրիկայում, Գվինեական ծոցի առափնյայի մոտ, օրինակ՝ Կոնակրի քաղաքում դրանք հասնում են գրեթե 5000 մմ-ի։ Այստեղ դեկտեմբեր-մարտ ամիսներին տեղումների քանակը հասնում է 15 մմ, իսկ հունիս-սեպտեմբեր ամիսներին՝ 9920 մմ։ Գոյանիայում տարեկան թափվում է 1 750 մմ տեղումներ՝ ձմռանը (մայիսից սեպտեմբեր) թափվում է 90 մմ, իսկ ամռանը (նոյեմբերից մարտ)՝ 1390 մմ։


== Բնութագիր ==
Ըստ սեզոնների կտրուկ փոխվում է նաև օդի բացարձակ և հարաբերական խոնավությունը (առավելագույնը ամռանը) և ամպամածությունը (կտրուկ առավելագույնը՝ ամռանը և կտրուկ նվազագույնը՝ ձմռանը), օրինակ՝ Կալկաթայում ամպամածությունը հուլիսին կազմում է 84 %, իսկ հունվարին՝ 8%:


== Պատկերասրահ ==


== Արտաքին հղումներ ==
Метеорология и климатология. Ленинград, 1968 г. Автор – Хромов С. П.
Атлас мира. ГНПП Картография, 2005 г.
Դիսկոմիցետներ

Դիսկոմիցետներ (լատ.՝ Discomycetes), պայուսակավոր սնկերի դաս։ Ներառում է ավելի քան 800, ՀՀ-ում՝ մոտ 250 տեսակ՝գետնասունկ ամառային (Tuber aestivum), մորխասունկ սովորական (Gyromitraes culenta), մորկեղ կոնաձև (Morchella conica), գլխարկ մորկեղային (Verpa bohemica)։


== Տարածվածություն ==
Տարածված են բոլոր մարզերում, առավելապես՝ անտառներում, խոնավ հողի կամ բուս, մնացորդների վրա, ավազոտ վայրերում։


== Արտաքին տեսք ==
Պտղամարմինը (տրամագիծը՝ 0,2 մմ-25 սմ) ափսեաձև է, բաժակաձև, ականջաձև, գլխարկաձև և այլն։ Շատերն ունեն վառ գունավորում։ Որոշ տեսակներ ուտելի են նախապես մշակելուց հետո (եփել և ջուրը թափել կամ չորացնել)։ Կան նաև բարձրակարգ բույսերի տարբեր հիվանդությունների հարուցիչներ, օրինակ՝ մոնիլինիա պտղայինը (Monilinia fructigena)՝ խնձորենու, տանձենու, սերկևիլենու պտուղների «սև փտում», լոֆոդերմիում սոճունը (Lophodermium pinastri) սոճու «շյուտե» հիվանդությունների հարուցիչներն և այլն։


== Պատկերասրահ ==

		


== Արտաքին հղումներ ==
The Discomycetes project Archived 2005-09-06 at the Wayback Machine.
Synoptic keys to the inoperculate stromatic discomycetes in the Nordic countries: Sclerotiniaceae & Rutstroemiaceae
Harvard University: The Discomycetes project Archived 2005-09-06 at the Wayback Machine.
Les Discomycètes de France Archived 2011-08-26 at the Wayback Machine.
Թիմոթի Գրանադերոս

Թիմոթի Գրանադերոս կրտսեր (անգլ.՝ Timothy Granaderos Jr., սեպտեմբերի 9, 1986(1986-09-09), Portage, Քալամազու շրջան, Միչիգան, ԱՄՆ), ամերիկացի դերասան և մոդել։ Առավել հայտնի է Նեթֆլիքսի «13 պատճառ՝ ինչու» հեռուստասերիալում կատարած Մոնտգոմերի «Մոնտի» դե լա Քրուզի դերով։


== Վաղ կյանք ==
Ծնվել է 1986 թվականի սեպտեմբերի 9-ին ԱՄՆ-ի Միչիգան նահանգի Իպսիլանտի քաղաքում և մեծացել է Փորթեյջ քաղաքում, հետագայում տեղափոխվել է Լոս Անջելես՝ մոդելություն և դերասանություն ուսումնասիրելու։ Նա Թիմ և Քրիստին Գրանադերոսների որդին է։ Թիմոթին ունի ավագ քույր՝ Էլիսոնը, ով մեյքափ արտիստ է և կրտսեր եղբայր՝ Ուիլը։ Թիմոթին արմատներով Ֆիլիպիններից է։
Նա ավարտել է Portage Northern High School դպրոցը, հետո սովորել է Միչիգան նահանգի համալսարանում, որտեղ գովազդ էր ուսումնասիրում և խաղում էր ֆուտբոլային թիմում։


== Կարիերա ==
2010 թվականին դերասանական աշխարհ մտնելուց առաջ, նա աշխատել է որպես «Committed» ֆիլմի ռեժիսորի օգնական։
2016 թվականին նա «T@gged» վեբ սերիալում կատարել է Աշ Ֆրանկլինի դերը։ Նա նաև հայտնվել է «In the Vault» շոույում որպես Թեյլոր Փրայս։
Սկզբում, Գրանադերոսը մասնակցել է «13 պատճառ՝ ինչու» հեռուստասերիալի կերպարներ Ջասթին Ֆոլեյի, Թոնի Պադիլայի և Ջեֆ Աթկինսի դերերի լսումներին, սակայն վերջում նրան է հասել Մոնտգոմերի «Մոնտի» դե լա Քրուզի դերը։ Նա հայտնվել է հեռուստասերիալի առաջին և երկրորդ եթերաշրջաններում։ Երրորդ եթերաշրջանում նա կանոնավոր կերպով է հայտնվել։
Թիմոթին Silver Mass Entertainment-ի և The GERSH Agency-ի ներկայացուցիչն է։


== Ֆիլմագրություն ==


==== Ֆիլմ ====


==== Հեռուստատեսություն ====


==== Երաժշտական տեսահոլովակ ====


== Ծանոթագրություններ ==


== Արտաքին հղումներ ==
Թիմոթի Գրանադերոս Internet Movie Database կայքում
Ճամփորդը ծով մշուշի առջև

Ճամփորդը ծով մշուշի առջև (գերմ.՝ Der Wanderer über dem Nebelmeer, Լեռնագնացը ծով մառախուղի առջև), գերմանացի նկարիչ, վաղ ռոմանտիզմի դարաշրջանի ներկայացուցիչ Կասպար Դավիդ Ֆրիդրիխի 1818 թվականին ստեղծած նկարը, որը գտնվում է Համբուրգի պատկերասրահում։


== Պատմություն ==
Առաջին պլանում մեջքով դեպի դիտողը պատկերված երիտասարդ տղամարդը կանգնած է քարքարոտ ժայռերի վրա։ Հագին ունի մուգ կանաչ վերարկու, աջ ձեռքին ձեռնափայտն է։ Քամին ծածանում է մազերը, և թափառականը հայացքը հառել է դեպի խիտ մառախուղը։ Նկարի միջին  հատվածում իրարից տարբերվող լեռնագագաթներ են, իսկ հեռվում վեր է խոյանում լեռնաշղթան։ Մառախուղի քուլաների միջից կտրուկ լանջերի վերևում երևում են անտառները։ Հեռվում ձախ կողմում խունացած լեռներն են, որոնք արևելքում հավասարվում են հարթավայրերին։ Անորոշ ձգված մառախուղն աստիճանաբար աննշմարելի է դառնում ամպերով լի երկնքում։
Նկարում առկա տարբեր տարրերը՝ Էլբայի ավազուտ լեռները Սաքսոնիայում և Բոհեմիայում, նկարիչը պատկերել է իր պրակտիկային համապատասխան՝ դրանք վերադասավորելով իր ստուդիայում։ Աջ կողմի հետևի ֆոնին պատկերված է Zirkelstein-ը, ձախ կողմի լեռը կամ Ռոզենբերգն է կամ Կալտենբերգը, դիմացի ժայռախումբը Ռատեն համայնքի մոտ գտնվող Gamrig-ն է։ Ճամփորդը կանգնած է Կեյզերկրոնի ատամնավոր բարձունքին։


== Մեկնաբանություն ==

«Ճամփորդը ծով մշուշի առջև» կտավը ստեղծվել է ռոմանտիզմի և նկարչի ոճին համապատասխան և նմանություններ ունի «Ռյուգեն կղզու կավճային ժայռերը» և «Սառույցի ծով» կտավներին։
Ըստ Գորրայի (2004) վերլուծության՝ նկարն արտացոլում է կանտյան ինքնաարտահայտումը ճամփորդի՝ մութ ծով մառախուղի մեջ հառված հայացքով։ Ըստ Դեմբոյի՝ (2001) կտավը անհայտ ապագայի փոխաբերություն է։
Թարգմանության ժամանակ նկարի որոշակի իմաստ կորչում է։ Նկարի վերնագիրը գերմաներեն՝ "Wanderer über dem Nebelmeer" է, Wanderer գերմաներեն նշանակում է և՛ «ճամփորդ», և՛ «լեռնագնաց»։


== Ծանոթագրություններ ==


== Արտաքին հղումներ ==
'Wanderer above the Sea of Fog' Analysis
Sketches for the painting Archived 2007-09-28 at the Wayback Machine.
Idrobo, Carlos (2012), He Who Is Leaving … The Figure of the Wanderer in Nietzsche’s Also sprach Zarathustra and Caspar David Friedrich’s Der Wanderer über dem Nebelmeer, in: Nietzsche-Studien Band 41, Heft 1, Seiten 78–103, ISSN (Online) 1613-0790, ISSN (Print) 0342-1422, DOI: 10.1515/niet.2012.41.1.78, November 2012. degruyter.com
Օսկոդա շրջան (Միչիգան)

Օսկոդա շրջան (անգլ.՝ Oscoda County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,481 կմ² է, բնակչությունը՝ 8,640 մարդ (2010 թ. տվյալներով)։ Շրջկենտրոնն է Միո բնակավայրը։ Կազմավորվել է 1840 թ.։
526

526 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 526 թվականն է, 
VI դարի 26-րդ տարին։


== Դեպքեր ==


== Ծնունդներ ==


== Մահեր ==
Կարճագանգություն

Կարճագանգություն, բրախիոկրիանիա, գանգի լայնության և երկարության այնպիսի հարաբերությունը, որի դեպքում գլխային ցուցիչը 80-ից մեծ է։ Ենթադրվում է, որ կարճագանգության առաջացման պատճառներն են նորածիններին մեջքի վրա երկար պառկած պահելը և ոսկրային աճի խանգարումները (ռախիտ)։ Առաջավոր Ասիայի, մասնավորապես՝ Հայկական լեռնաշխարհի հնավայրերից (Շենգավիթ, Սևան, Լճաշեն, Ակունք, Հառիճևն) պեղված գանգերի նմուշները վկայում են, որ մ. թ. ա. IV—I հազարամյակներում այդ տարածքում կարճագանգությունը քիչ է եղել։ Փոքր Ասիայում մ. թ. ա. I հազարամյակից, իսկ Հայաստան տարածքում՝ մ. թ. առաջին դարերից կարճագանգերի քանակն սկսում է ավելանալ։ Ներկայումս կարճագանգությունը տարածված է Առաջավոր, Կենտրոնական և Հարավ Արևելյան Ասիայում, Կենտրոնական Եվրոպայում, Բալկանյան թերակղզում և Հարավային Ամերիկայի բնիկների մեջ։ Կարճագանգության արդի արմենոիդ մարդաբանական տիպի բնորոշ առանձնահատկություններից է։
Բյոբլինգեն (շրջան)

Անվան այլ կիրառումների համար տե՛ս՝ Բյոբլինգեն (այլ կիրառումներ)Բյոբլինգեն  (գերմ.՝ Landkreis Böblingen), շրջան Գերմանիայում։ Շրջանի կենտրոնն է Բյոբլինգեն քաղաքը։ Զբաղեցնում է 617,83 կմ2։ Բնակչությունը 372 293 մարդ է։ Բնակչության խտությունը 603 մարդ/կմ2։
Շրջանի պաշտոնական կոդը 08 1 15 է։ Շրջանում 45 համայնք կա։


== Ծանոթագրություններ ==
Նոյեմբերյանի քաղաքային մարզադաշտ

Նոյեմբերյանի քաղաքային մարզադաշտ, ֆուտբոլային մարզադաշտ Տավուշի մարզի Նոյեմբերյան քաղաքում։


== Պատմություն ==
Խորհրդային տարիներին Նոյեմբերյանի «Կենտրոնական» անունով հայտնի ֆուտբոլային դաշտը վերանորոգվել է 2008-2013 թվականներին։ Նոյեմբերյանի քաղաքային նոր մարզադաշտը բացվել է 2013 թվականի հոկտեմբերի 18-ին՝ ընդամենը 100 նստատեղով։ Նախատեսվում է խաղադաշտի հյուսիսային մասում տեղադրել  մինչև 1500 նստատեղերի տարողությամբ մշտական տրիբունա։
Մարզադաշտի ընդհանուր արժեքը կազմում 165 մլն դրամ։
Խաղադաշտը Նոյեմբերյանի «Ազնավուր» ֆուտբոլային ակումբի սեփական դաշտն էր։ Ակումբը 1981-1997 թվականներին մարզադաշտն օգտագործել է ներքին մրցումների համար, երբ այն լուծարվեց ֆինանսական դժվարությունների պատճառով։
Մարզադաշտը ներկայումս օգտագործվում է մարզի ֆուտբոլի երիտասարդական թիմերի կողմից։


== Ծանոթագրություններ ==
Խազեկ

Խազեկ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յանովկա (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՅանովկաՅանովկա (ռուս.՝ Яновка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտուն Իսրայելյան

Մարտուն Հովհաննեսի Իսրայելյան (մարտի 25, 1938(1938-03-25), Լենինական, Հայկական ԽՍՀ, ԽՍՀՄ), հայ կոմպոզիտոր, ՀՀ արվեստի վաստակավոր գործիչ (2010), Հայաստանի կոմպոզիտորների և երաժշտագետների միության անդամ։


== Կենսագրություն ==
1964 թվականին ավարտել է Լենինականի երաժշտական ուսումնարանը, 1969 թվականին՝ Երևանի Կոմիտասի անվան պետական կոնսերվատորիայի կոմպոզիցիայի բաժինը՝ Գրիգոր Եղիազարյանի դասարանը։ Դասավանդել է Երևանի Կոմիտասի անվան պետական կոնսերվատորիայում (1986 թվականից՝ պրոֆեսոր)։


== Ստեղծագործական ուղի ==
Հեղինակել է բազմաթիվ երաժշտություններ՝ սիմֆոնիկ, կամերային նվագախմբերի, երգչախմբի, ֆլեյտայի, հոբոյի, դաշնամուրի, թավջութակի, ջութակի համար և այլն։
Գրել է նաև կինոերաժշտություն՝ «Փարաջանով` վերջին գարունը» (1992)։ Նրա երաժշտությունը կատարվել է բազմաթիվ երկրներում՝ Արգենտինա, Ֆրանսիա, Վրաստան, Չեխիա, Գերմանիա, Իտալիա, Ռուսաստան, Շվեյցարիա, ԱՄՆ, Ուկրաինա և այլուր։


== Պարգևներ ==
Հայաստանի Հանրապետության արվեստի վաստակավոր գործիչ (2010)։


== Ծանոթագրություններ ==


== Արտաքին հղումներ ==
Մարտուն Իսրայելյան, Սոնատա  N.1 թավջութակի և դաշնամուրի համար (1976)
Գամ-Գամ

Գամ-Գամ՝ քարաժայռ Արևմտյան Հայաստանում՝ Բուլանըղի շրջանում։ Տեղացիների ասելով՝ այս ժայռը հավերժ կանչել է հիգամ, հիգամ (գամ-գամ)։ Վախից և հետաքրքրությունից դրդված՝ գյուղացիներից մեկը, լեռանը դիմելով, ասել է՝ «դե արի, եթե գալիս ես» և իբր քարաժայռը երկու մասի է բաժանվել, որոնց միջից դուրս է թափվել ոսկու հսկայական կույտ։


== Ծանոթագրություններ ==
Գրիգորի Կուսիկյանց

Գրիգորի Ֆիլիպի Կուսիկյանց (մարտի 12, 1915(1915-03-12), Արմավիր, Կուբանի մարզ, Ռուսական կայսրություն - դեկտեմբերի 20, 2002(2002-12-20), Սանկտ Պետերբուրգ, Ռուսաստան), բռնցքամարտի խորհրդային մարզիչ։ ԽՍՀՄ վաստակավոր մարզիչ (1964)։ Համամիութենական կարգի դատավոր։


== Կենսագրություն ==
Գրիգորի Կուսիկյանցը ծնվել է 1915 թվականի մարտի 12-ին Արմավիրում։ 1933 թվականին, երբ ընտանիքը տեղափոխվել է Լենինգրադ, նա զբաղվել է բռնցքամարտով և դարձել առաջին կարգի մարզիկ։ Ավարտել է Պ․ Ֆ․ Լեսգաֆտի ֆիզիկական կուլտուրայի պետական ինստիտուտը։ 1941 թվականին՝ Հայրենական մեծ պատերազմի սկզբում, կամավոր մեկնել է ռազմաճակատ, ծառայել Գորելովոյի օդանավակայանում որպես անվտանգության պետ։ Օդանավակայանի ռմբակոծության ժամանակ արկի հարվածից ստացած կոնտուզիայից հետո եղել է ներքին գործերի նախարարության նախազորակոչային ռազմական նախապատրաստության բաժնի ղեկավար։
1945 թվականից աշխատել է որպես մարզիչ։ 1961-1973 թվականներին եղել է «Դինամո» մանկապատանեկան սպորտային ընկերության կենտրոնական խորհրդի ազգային հավաքականի գլխավոր մարզիչը, 1961-1967 թվականներին՝ ԽՍՀՄ հավաքականի մարզչական շտաբի անդամ։ Մարզել է  ԽՍՀՄ առաջնության մրցանակակիրներ Ալեքսեյ Պիչուգինին, Բորիս Օպուկին, Լեոնիդ Պիվովարովին, Վիկտոր Եգորովին, ԽՍՀՄ չեմպիոններ Ռոման Կարիստեին և Յուրի Կոնոպլյովին։ Գրիգորի Կուսիկյանցի ամենահայտնի սաներից է եղել   օլիմպիական չեմպիոն, Վել Բարկերի գավաթակիր Վալերի Պոպենչենկոն։
Գրիգորի Կուսիկյանցը մահացել է 2002 թվականի դեկտեմբերի 20-ին Սանկտ Պետերբուրգում։ Թաղված է Սերաֆիմովսկոյե գերեզմանատանը։


== Հիշատակ ==
2003 թվականից Սանկտ Պետերբուրգում ամեն տարի անցկացվում է բռնցքամարտի մրցաշար նվիրված Գրիգորի Կուսիկյանցի հիշատակին։
Կրասնոգվարդեյսկայա մանկապատանեկան մարզադպրոցի բազայի վրա ստեղծվել է Գրիգորի Կուսիկյանցի անվան բռնցքամարտի «Օլիմպ» ակումբը։
Գրիգորի Կուսիկյանցի անունը հավերժացվել է Սանկտ Պետերբուրգի Կրասնոսելսկի շրջանում գտնվող սպորտի աստղերի փառքի ծառուղում։


== Նշումներ ==


== Ծանոթագրություններ ==


== Արտաքին հղումներ ==
Мостов А.Г. Сердце отданное рингу — СПб, 2008. — 55 с.
Зал славы НГУ имени П. Ф. Лесгафта
Արսենևկա (գյուղ, Զենկովի շրջան)

Անվան այլ կիրառումների համար տե՛ս՝ ԱրսենևկաԱրսենևկա (ուկրաիներեն՝ Арсенівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Արսենևկա գյուղում բնակվում էր 180 մարդ։ Բնակավայրը զբաղեցնում է 0,903 կմ² տարածք։ Բնակչության խտությունը կազմում էր 199,34 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Google Duo

Google Duo, Գուգլ (ընկերության) կողմից մշակված տեսազանգ։ Ծառայությունը հասանելի է Անդրոիդ և IOS հարթակներում, ինչպես նաև բրաուզերում։ Duo-ն ներկայացվել է Google I/O-ի շնորհանդեսի ժամանակ՝ 2016 թվականի մայիսի 18-ին, Google Allo-ի հետ միասին՝։ Վերջինս նախատեսված է տեքստային հաղորդագրությունների և պատկերների ակնթարթային փոխանակման համար։ Duo-ն Ամերիկայի Միացյալ Նահանգներում թողարկվել է 2016 թվականի օգոստոսի 16-ին, իսկ ամբողջ աշխարհում՝ մի քանի օր անց։ Գրանցման ժամանակ հավելվածը կապվում է օգտատիրոջ հեռախոսահամարի հետ։ Google Duo-ն պարտադիր հավելված է Google Pixel սմարթֆոններում։


== Առանձնահատկություններ ==
HD տեսանյութ 720p ձևաչափով,
շատ պարզ և հասկանալի ինտերֆեյս,
ծրագիրը օպտիմիզացնում է WebRTC-ն և օգտագործում է QUIC, այդ պատճառով հավելվածը կարող է աշխատել նույնիսկ թույլ ինտերնետի պարագայում, նաև օպտիմիզացումը լրացուցիչ ձեռք է բերվում տեսանյութի որակի վատթարացման հաշվին,
«Տուկ-տուկ» գործառույթը (անգլ.՝ Knock Knock) օգտագործողին թույլ է տալիս նախքան պատասխանելը տեսնել, թե ով է զանգում իրեն, այս ֆունկցիան հնարավոր է անջատել կարգավորումներում,
«End-to-end» ծածկագրում՝ ըստ լռության,
բջջային թրաֆիքի խնայողություն․ եթե հնարավոր չէ միանալ Wi-Fi ցանցին, ապա Duo-ն ավտոմատ կերպով կրճատում է բջջային տվյալների փոխանցման արագությունը մինչև 1 Մբիթ/վրկ,
Google օգնականի աջակցություն,
հեռախոսահամարների օգտագործում, որպեսզի Duo-ի օգտատերերը կարողանան իրենց կոնտակտներից ցանկից հեշտությամբ հրավիրել մարդկանց,
ավտոմատ կերպով անցում Wi-Fi-ի և բջջային տվյալների միջև։


== Տես նաև ==
Google Hangouts


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Օվրուչի շրջան

Օվրուչի շրջան (ուկրաիներեն՝ Овруцький район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Օվրուչ։


== Աշխարհագրություն ==
Շրջանի տարածքի մակերեսը կազմում է 3222 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 58637 մարդ։ Բնակչության խտությունը կազմում էր 18,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Վերոնիկ Ակա

Վերոնիկ Բրա Կանոն (ծննդյան անունը՝ Ակա, օգոստոսի 15, 1959(1959-08-15), M’batto, M'Batto Department, Moronou, Lacs District, Կոտ դ'Իվուար), կոտ դ'Իվուարցի քաղաքական գործիչ, Կոտ դ'Իվուարի խորհրդարանի փոխխոսնակ։ Կոտ դ'Իվուարի տարածաշրջանային խորհրդի առաջին կին նախագահն, որը ղեկավարել է Մորոնուի խորհուրդը 2013 թվականից մինչև 2018 թվականը։


== Կենսագրություն ==
Վերոնիկ Ական ծնվել է 1959 թվականի օգոստոսի 16-ին Կոտ դ'Իվուարում։ նա Ֆելիքս և Մարի-Թերեզ Ուֆուե-Բուանիի որդեգրած երեք երեխաներից մեկն է։ 2009 թվականի ապրիլի 15-ին ամուսնացել է Դալոայի նախկին քաղաքապետ և Գյուղատնտեսության նախարար Դենիս Բրա Կանոնի հետ Ֆրանսիայի Ագերվիլ դղյակում։ Նույն տարվա հունիսի 10-ին Դենիսը սրտի կանգ է ունեցել և մահացել։


== Գործունեություն ==
2004 թվականին Ական հիմնադրել է «Սոտրապիմ» (La Société de Travaux et Promotion Immobilière) անշարժ գույքի ընկերությունը։ 2006 թվականի մարտի 29-ին նա հիմնել է Mi-Moye միկրոֆինանսական ընկերություն, որը նախատեսված է կանանց վարկեր տրամադրելու համար, որպեսզի նրանք հաղթահարեն աղքատությունը և իրականացնեն իրենց նպատակները։


=== Քաղաքական ===
2006 թվականից Ական եղել է Կոտ դ'Իվուարում կին աֆրիկացի նախարարների և խորհրդարանականների Réseau des Femmes africaines Ministres et Parlementaires de Côte d'Ivoire (REFAMPCI) ցանցի նախագահը։ Խմբի նպատակն է միավորել կանանց և պայքարել կանանց աղքատության դեմ։
2013 թվականին Ական առաջադրվել է որպես անկախ թեկնածու և հաղթել Մորոնուի տարածաշրջանային ընտրություններում՝ ստանալով քվերակողների ձայների 46.18%-ը և ընտրապայքարից դուրս թողել Կոտ դ'Իվուարի դեմոկրատական կուսակցության (PDCI) թեկնածու Այուա Ն՛Դոլին։ Հաղթանակը նրան հնարավորություն տվեց դառնալու առաջին կինը, որ ընտրվել է իվուարյան տարածաշրջանային խորհրդի նախագահ։ Որպես նախագահ՝ պաշտոնը ստանձնել է 2013 թվականի հունիսի 29-ին՝ արարողության ժամանակ։
2015 թվականի հունիսի 15-ին PDCI-RDA-ն Ակային նշանակել է Union des femmes de PDCI (UFPDCI) գյուղական միության նախագահ։
2017 թվականի ապրիլի 5-ին Գիլյոմ Սորոն Ակային նշանակել է որպես Կոտ դ'Իվուարի խորհրդարանի տասնմեկ փոխնախագահներից մեկը։
2018 թվականի սեպտեմբերի 29-ին Ակա սկսեց իր նախընտրական քարոզարշավը 2018 թվականի Մորունուի տարածաշրջանային ընտրություններում։ Ընտրությունների ժամանակ բախվել է Իվուարյան ժողովրդական ճակատի բարձր պրոֆիլի թեկնածու Պասկալ Աֆֆի Ն՛Գեսանին։ Հոկտեմբերի 13-ին Commission Electorale Indépendante (CEI) Աֆֆինին հայտարարել է ընտրությունների հաղթող. Ական վիճարկեց արդյունքները՝ պնդելով, որ նա մեկուսացրել և սպառնացել է ընտրական հանձնաժողովի (CEI) նախագահին՝ նշելով, որ «տեղի է ունեցել կողոպուտ»։


== Ծանոթագրություններ ==
Կուզեգա (այլ կիրառումներ)

Կուզեգա, կարող է վերաբերել՝

Կուզեգա - գետ Ռուսաստանում, Լուվաշկայի վտակը
Կուզեգա - գետ Ռուսաստանում, Պուկշենգայի վտակը
Տրոյնյա (գյուղ, Խոլմ-Ժիրովսկի շրջան)

Տրոյնյա (ռուս.՝ Тройня), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյուլյասոր

Գյուլյասոր, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(5358) 1992 QH

(5358) 1992 QH, աստերոիդ աստերոիդների հիմնական գոտում։ Հայտնաբերվել է 1992 թվականի օգոստոսի 26-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,856829 ա. մ., առավելագույնը մոտենում է 2,3082 ա. մ. հեռավորության վրա և հեռանում 3,4055 ա. մ.։ Արեգակի շուրջ մեկ ամբողջական պտույտ է կատարում 1763,7 երկրային օրվա ընթացքում, իր ուղեծրով շարժվելով միջինում 0,204116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5358) 1992 QH աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հենան (այլ կիրառումներ)

Հենան անվանումը կարող է վերաբերել.

(2085) Հենան, 1965 թվականի դեկտեմբերի 20-ին հայտնաբերված աստերոիդ։
Հենան (Չինաստան), շրջան Չինաստանի Ժողովրդական Հանրապետությունում։
Աբադանյան

Աբադանյան, հայկական ազգանուն։


== Ազգանունը կրողներ ==


== Ծանոթագրություններ ==